
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1026 


21 Αυγούστου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τεχνικές προδιαγραφές τουριστικών τραίνων, προϋ¬ 
ποθέσεις έγκρισης τύπου, εξειδίκευση κριτηρίων 
προσδιορισμού των γεωγραφικών περιοχών κυ¬ 
κλοφορίας, προϋποθέσεις και δικαιολογητικά ταξι¬ 
νόμησης και κάθε άλλη λεπτομέρεια. 1 

Τροποποίηση και συμπλήρωση της αριθμ. Β - 
24177/667/1999 ( Β' 36) απόφασης του Υπουργού 
Μεταφορών και Επικοινωνιών "πινακίδες αριθμού 
κυκλοφορίας αυτοκινήτων οχημάτων και ρυμουλ¬ 
κουμένων" . 2 


ΑΠΟΦΑΣΕΙ Σ 

Αριθ. ΟΙΚ. Α-48191/3257 (1) 

Τεχνικές προδιαγραφέςτουριστικώντραίνων, προϋποθέ¬ 
σεις έγκρισης τύπου, εξειδίκευση κριτηρίων προσδιο¬ 
ρισμού των γεωγραφικών περιοχών κυκλοφορίας, 
προϋποθέσεις και δικαιολογητικά ταξινόμησης και κά¬ 
θε άλλη λεπτομέρεια. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις τουάρθρου30τουΝ .2636/98 "Σύσταση 
εταιρειών για την οργάνωση καλλιτεχνικών εκδηλώσεων 
και για τη διαχείριση της περιουσίας ΕΟΤ, σύσταση Εθνι¬ 
κού Συμβουλίου Τουρισμού και τροποποιήσεις της νομο¬ 
θεσίας για τον Τουρισμό" (ΦΕΚ 198 Α). 

2. Τις διατάξεις του Ν. 2696/99 "Κύρωση του Κώδικα 
Οδικής Κυκλοφορίας" (ΦΕΚ 57 Α). 

3. Τις διατάξεις της παρ. α του άρθρου 29 του Ν. 
1558/85 (ΦΕΚ 137) όπως συμπληρώθηκε με το άρθρο 27 
του Ν. 2081/92 (ΦΕΚ 15 Α). 

4. Τις διατάξεις του Ν. 393/76 "Ίδρυση και λειτουργία 
τουριστικών γραφείων" (ΦΕΚ 199 Α). 

5. Τις διατάξεις του Ν. 2160/93 "Ρυθμίσεις για τον Του¬ 
ρισμό και άλλες διατάξεις" (ΦΕΚ 118 Α), σε συνδυασμό με 
το Π.Δ. 365/97 "Διατήρηση εποπτείας ΝΠΔΔ στο Υπουρ¬ 
γείο Ανάπτυξης", όπως τροποποιήθηκε και ισχύει με τον 
Ν. 2741/99 (ΦΕΚ199/Α). 


6. Τις διατάξεις του Π.Δ. 27/96 "Περί συγχώνευσης των 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου στο Υπουργείο Ανάπτυξης" (ΦΕΚ 
19 Α). 

7. Τις διατάξεις του Π.Δ. 143/15-4-00 "Διορισμός Υπουρ¬ 
γών, Αν. Υπουργού και Υφυπουργών (ΦΕΚ 122/Α) 

8. Τις διατάξεις της ΣΤ/1831/1978 Υπουργικής Απόφα¬ 
σης "Καθορισμός τρόπου και διαδικασίας χορηγήσεως 
των αδειών κυκλοφορίας των αυτοκινήτων οχημάτων και 
των υπό αυτών ρυμουλκούμενων" (ΦΕΚ 72 Β) 

9. Το γεγονός ότι από τις διατάξεις της απόφασης αυ¬ 
τής δεν προκύπτει δαπάνη σε βάρος του Κρατικού προϋ¬ 
πολογισμού, αποφασίζουμε: 

Άρθρο 1 

Τεχνικές απαιτήσεις 

1. Τουριστικό τραίνο είναι το οδικό όχημα που περιλαμ¬ 
βάνει ένα ρυμουλκό όχημα (μηχανή έλξης και μέχρι τρία 
ρυμουλκούμενα οχήματα συνδεδεμένα μεταξύ τους ως 
μια κυκλοφοριακή μονάδα - συρμός) κινούμενο επί οδών, 
συνολικού μήκους όχι μεγαλύτερου των είκοσι (20) μέ¬ 
τρων. 

2. Τα επί μέρους οχήματα και ολόκληρος ο συρμός πλη¬ 
ρούν τους όρους του Π.Δ. 1161/77 (ΦΕΚ 380 Α) ως προς 
τα επιτρεπόμενα όρια βαρών και διαστάσεων, με εξαίρε¬ 
ση το ολικό μήκος του συρμού που επιτρέπεται να ανέρ¬ 
χεται μέχρι είκοσι (20) μέτρα. 

3. Η ανώτατη ταχύτητα που θα αναπτύσσεται δεν θα 
υπερβαίνει τα 25 χιλιόμετρα ανά ώρα. Σε περίπτωση που 
η, εκ κατασκευής, αναπτυσσόμενη ταχύτητα είναι μεγα¬ 
λύτερη, ο συρμός θα φέρει διάταξη περιορισμού της στο 
παραπάνω όριο. 

4. Ο συρμός φέρει όλα τα φώτα και τις διατάξεις οπτι¬ 
κής σήμανσης που προβλέπονται από τις σχετικές διατά¬ 
ξεις του Κ.Ο.Κ και επί πλέον περιστρεφόμενο φάρο, επί 
της μηχανής έλξης. 

5. Το σύστημα πέδης λειτουργεί και επενεργεί επί όλων 
των οχημάτων του συρμού, υδραυλικά ή με πεπιεσμένο 
αέρα ή ηλεκτρικά, αποκλειόμενης της χρήσης πέδης 
αδρανείας. Η αποτελεσματικότητα της πέδησης θεωρεί¬ 
ται ικανοποιητική, μόνο εφόσον, επενεργούσα σε συρμό 
που κινείται με τη μέγιστη ταχύτητα των 25 χιλιομέτρων 
ανά ώρα, ακινητοποιείται αυτό σε απόσταση δέκα (10) μέ¬ 
τρων. 

6. Η μηχανή έλξης φέρει διάταξη ακουστικής προειδο¬ 
ποίησης σύμφωνα με τις διατάξεις του άρθρου 81 του 
Κ.Ο.Κ. και των σχετικών κοινοτικών οδηγιών. 

7. Επιτρέπεται μεταφορά μόνο καθημένων επιβατών επί 
των συρομένων οχημάτων. Οι διαστάσεις και οι αποστά¬ 
σεις των καθισμάτων των επιβατών, πρέπει να πληρούν 
τους εξής όρους: 

- Ελάχιστο βάθος έδρας καθίσματος 35 οιτι 

- Ελάχιστη μεταξύ των ακμών των ασυμπιέστων εδρών 
απόσταση στα αντικριστά καθίσματα 35 οπι 

- Η ελάχιστη απόσταση μεταξύ των εμπρόσθιων όψεων 
των ερεσινώτων των αντικριστών καθισμάτων μετρούμε- 
νη κατά μήκος των υψηλοτέρων σημείων των εδρών είναι 
105 οπι. 

8. Στην εμπρόσθια, δεξιά και πίσω πλευρά του συρμού, 
υπάρχουν πινακίδες, όπου αναγράφεται ο προορισμός. 
Οι διαστάσεις και λοιπές λεπτομέρειες των πινακίδων, εί¬ 
ναι αυτές που προβλέπονται για τα αστικά λεωφορεία, 
σύμφωνα με τις διατάξεις της αριθμ. 21504/82 υπουργι¬ 
κής απόφασης. 

9. Επί εκάστου οχήματος υπάρχει διάγραμμα διαδρο¬ 
μής και στάσεων και πινακίδα με ένδειξη επί συγκεκριμέ¬ 
νων καθισμάτων που θα χρησιμοποιούνται από άτομα με 
ειδικές ανάγκες. 

10. Κάθε όχημα του συρμού φέρει δύο σφήνες αναστο¬ 
λής κύλισης (τάκους). 

11.0 συρμός θα φέρει τουλάχιστον ένα φορητό πυρο¬ 
σβεστήρα σε κάθε όχημα καθαρού βάρους έξι (6) χιλιο- 
γράμμων έκαστος, ξηράς κόνεως ή άλλου εγκεκριμένου 
από το Πυροσβεστικό Σώμα κατάλληλου υλικού ισοδύνα¬ 
μης κατασβεστικής ικανότητας. 

Άρθρο 2 

Διαδικασία έκδοσης έγκρισης τύπου 

1. Για την έκδοση έγκρισης τύπου υποβάλλονται στη Δι¬ 
εύθυνση Τεχνολογίας Οχημάτων του Υπουργείου Μετα¬ 
φορών και Επικοινωνιών τα ακόλουθα δικαιολογητικά: 

(α) Αίτηση του εισαγωγέα ή αντιπροσώπου του εργο¬ 
στασίου κατασκευής του συρμού. 

(β) Τεχνικό υπόμνημα, όπως στο παράρτημα I της πα¬ 
ρούσας. 

(γ) Έντυπο κατάλογο του εργοστασίου κατασκευής της 
μηχανής έλξης και των συρομένων οχημάτων, στον οποίο 
δείχνονται διάφορες όψεις των οχημάτων και αναφέρο- 
νται τα τεχνικά τους στοιχεία. Αντί εντύπου καταλόγου 
μπορεί να υποβάλλεται επικυρωμένη επιστολή του εργο¬ 
στασίου κατασκευής. Η επιστολή αυτή θα περιέχει άλατα 
τεχνικά στοιχεία, καθώς και φωτογραφίες των διαφόρων 
όψεων των οχημάτων. 

(δ) Αντίγραφο έγκρισης τύπου που εκδόθηκε στη χώρα 
κατασκευής του ή σε χώρα μέλος της Ευρωπαϊκής Ένω¬ 
σης. Αντί του δικαιολογητικού αυτού μπορεί να υποβάλ¬ 
λεται αντίγραφο τεχνικής έκθεσης από αναγνωρισμένο 
εργαστήριο χώρας μέλους της Ευρωπαϊκής Ένωσης από 
την οποία θα προκύπτει ότι ο συγκεκριμένος τύπος συρ¬ 
μού πληροί όλους τους όρους της ασφαλούς κυκλοφο¬ 
ρίας. Το δικαιολογητικά αυτό δεν απαιτείται να είναι αρ- 
μοδίως επικυρωμένο εφόσον εκδόθηκε σε χώρα μέλος 
της Ευρωπαϊκής Ένωσης. 

Γ ια τα μεταχειρισμένα θα υποβάλλεται επί πλέον και 
αντίγραφο επικυρωμένο της άδειας κυκλοφορίας χώρας 
μέλους της Ευρωπαϊκής Ένωσης. Σε περίπτωση που το 


εισαγόμενο μεταχειρισμένο τουριστικό τρένο καλύπτεται 
από γενική έγκριση τύπου, που έχει εκδοθεί στην Ελλάδα, 
δεν απαιτείται η έκδοση νέας μεμονωμένης έγκρισης τύ¬ 
που αλλά η υποβολή μόνο του επικυρωμένου αντιγράφου 
της άδειας κυκλοφορίας στην αρμόδια για την ταξινόμη¬ 
ση υπηρεσία Μεταφορών και Επικοινωνιών της Νομαρ¬ 
χιακής Αυτοδιοίκησης. 

(ε) Σχεδιάγραμμα σε διαφάνεια και σε φωτοαντίγραφο, 
το οποίο θα περιέχει κάτοψη σε τομή όλου του συρμού με 
τη διάταξη και τις διαστάσεις των καθισμάτων. Το σχεδιά¬ 
γραμμα υπογράφεται από διπλωματούχο μηχανολόγο 
μηχανικό ή πτυχιούχο μηχανολόγο μηχανικό ΤΕ και χαρ- 
τοσημαίνεται όπως εκάστοτε προβλέπεται. 

στ) Υπεύθυνη δήλωση του ανωτέρω μηχανικού κατά τις 
διατάξεις του Ν. 1599/88 της οποίας το περιεχόμενο έχει 
ως ακολούθως: 

"Έλεγξα το πρωτότυπο (για τα καινούργια) ή το μεμο¬ 
νωμένο (για τα μεταχειρισμένα) ειδικής χρήσης συρμό 

(τουριστικό τρένο) εργοστασίου κατασκευής., 

τύπου μηχανής έλξης.τύπου ρυμουλκούμε- 


νων οχημάτων., αριθμού πλαισίου μηχανής 

έλξης., τύπου κινητήρα. 


αριθμών πλαισίων των ρυμουλκούμενων οχημάτων 

., που δείχνεται στο με αριθμό 

.σχεδιάγραμμά μου και δηλώνω ότι πληροί 

όλους τους γενικούς και ειδικούς όρους της. 

απόφασης και τους όρους της ασφαλούς κυκλοφορίας. 

ζ) Δήλωση του εργοστασίου κατασκευής ότι το τουρι¬ 
στικό τρένο εργοστασιακού τύπου. , τύπου κινητή¬ 
ρα., με χαρακτηριστικά διακριτικά πλαισίου της μηχα¬ 
νής έλξης.των ρυμουλκούμενων., κα¬ 
λύπτονται από την με αριθμ.έγκριση τύπου της 

.με πρώτο αριθμό πλαισίου. 

Μετά τον έλεγχο της πληρότητας των παραπάνω δικαι- 
ολογητικών χορηγείται η αιτηθείσα μεμονωμένη έγκριση 
τύπου που συνοδεύεται από το υποβληθέν σχεδιάγραμμα 
και κοινοποιείται στην Υπηρεσία Μεταφορών και Επικοι¬ 
νωνιών και ΚΤΕΟ της αρμόδιας για ταξινόμηση Νομαρ¬ 
χιακής Αυτοδιοίκησης. 

2 Για τα τουριστικά τρένα που κατασκευάζονται ή συ- 
ναρμολογούνται στη χώρα μας : 

Για την έκδοση έγκρισης τύπου υποβάλλονται στη Δι¬ 
εύθυνση Τεχνολογίας Οχημάτων του Υπουργείου Μετα¬ 
φορών και Επικοινωνιών τα ακόλουθα δικαιολογητικά: 

(α) Αίτηση του κατασκευαστή ή του υπεύθυνου του ερ¬ 
γοστασίου συναρμολόγησης στην χώρα μας. 

(β) Τεχνικό υπόμνημα, όπως στο παράρτημα I της πα¬ 
ρούσας. 

(γ) Έντυποι κατάλογοι των εργοστασίων κατασκευής 
της μηχανής έλξης και των συρομένων οχημάτων, στους 
οποίους δείχνονται διάφορες όψεις των οχημάτων και 
αναφέρονται τα τεχνικά τους στοιχεία. Αντί εντύπων κα¬ 
ταλόγων μπορεί να υποβάλλεται επικυρωμένη επιστολή 
του εργοστασίου κατασκευής. Η επιστολή αυτή θα περιέ¬ 
χει όλα τα τεχνικά στοιχεία που αναφέρονται στο τεχνικό 
υπόμνημα καθώς και φωτογραφίες των διαφόρων όψεων 
οχημάτων. 

(δ) Αντίγραφο έγκρισης τύπου που εκδόθηκε σε χώρα 
μέλος της ΕΕ. Γ ια την περίπτωση που δεν υπάρχει έγκρι¬ 
ση τύπου θα υποβάλλονται τα δικαιολογητικά που προ- 
βλέπονται στις παραγράφους 2, 4, 5, 6, 7, 8, 9,10, 11,12, 
13, 16,17 και 18 του ΚΕΦ. ΣΤ’τηςΣΤ-29900/77 (ΦΕΚ1318 
Β) υπουργικής απόφασης όπως ισχύει σήμερα που αφο- 

ράχην έγκριση κατασκευής λεωφορείων με διακεκριμένο 
πλαίσιο στηνχώρα μας. Ειδικά επιτρέπεται αντί του δικαι- 
ολογητικού 17 να υποβάλλεται αντίγραφο τεχνικής έκθε¬ 
σης από αναγνωρισμένο εργαστήριο χώρας μέλους της 
ΕΕ. Όλα τα χρησιμοποιούμενα για την κατασκευή εξαρ¬ 
τήματα θα πρέπει να είναι καινούργια. 

Γιατηνπερίπτωσηπου καινούργιο τουριστικό τρένο συ- 
ναρμολογείται στην χώρα μας απαιτούνται επιπλέον των 
παραπάνω τα δικαιολογητικά των εδαφίων 1ε, Ιστ, 2 και 
4γ του ΚΕΦ. Δ' της ΣΤ-29900/77 ( ΦΕΚ 1318 Β) υπουργι¬ 
κής απόφασης όπως ισχύει σήμερα. 

Το δικαιολογητικά της παραγράφου (δ) δεν απαιτείται 
να είναι αρμοδίως επικυρωμένο εφόσον εκδόθηκε σε χώ¬ 
ρα μέλος της Ε.Ε. 

(ε) Σχεδιάγραμμα σε διαφάνεια και σε φωτοαντίγραφο, 
το οποίο θα περιέχει κάτοψη σε τομή όλου του συρμού με 
τη διάταξη και τις διαστάσεις των καθισμάτων. 

Το σχεδιάγραμμα υπογράφεται από διπλωματούχο μη¬ 
χανολόγο μηχανικό ή πτυχιούχο μηχανολόγο μηχανικό 
ΤΕ και χαρτοση μαίνεται όπως εκάστοτα προβλέπεται. 

(στ) Υπεύθυνη δήλωση του ανωτέρω μηχανικού κατάτις 
διατάξεις του Ν. 1599/1988, της οποίας το περιεχόμενο 
έχει ως ακολούθως: 

"Ήλεγξα το πρωτότυπο ή το μεμονωμένο ειδικής χρή¬ 
σης συρμό (τουριστικό τρένο) εργοστασίου κατασκευ¬ 
ής.( και εργοστασίου συναρμολόγη¬ 
σης.) τύπου μηχανής έλξης.τύ¬ 
που ρυμουλκουμένων οχημάτων.αριθμού 

πλαισίου μηχανής έλξης.τύπου κινητή¬ 
ρα.αριθμών πλαισίωντων ρυμουλκουμένων οχη¬ 
μάτων., που δείχνεται στο με αριθ¬ 
μό.σχεδιάγραμμά μου και δηλώνω ότι πληροί 

όλους τους γενικούς και ειδικούς όρους 

της.απόφασης και τους όρους της ασφαλούς 

κυκλοφορίας. 

(ζ) Επικυρωμένο αντίγραφο της άδειας λειτουργίας της 
μονάδας κατασκευής ή συναρμολόγησης ή απαλλακτι¬ 
κού αυτής που χορηγείται σύμφωνα με την ισχύουσα νο¬ 
μοθεσία. 

Μετά τον έλεγχο της πληρότητας των παραπάνω δικαι- 
ολογητικών χορηγείται η αιτηθείσα μεμονωμένη έγκριση 
τύπου που συνοδεύεται από το υποβληθέν σχεδιάγραμμα 
και κοινοποιείται στην Υπηρεσία Μεταφορών και Επικοι¬ 
νωνιών και ΚΤΕΟ της αρμόδιας για ταξινόμηση Νομαρ¬ 
χιακής Αυτοδιοίκησης. 

Άρθρο 3 

Περιοδικός Τεχνικός Έλεγχος 

1. Τα παραπάνω οχήματα υποχρεούνται σε ετήσιο τα¬ 
κτικό τεχνικό έλεγχο από Κέντρο Τεχνικού Ελέγχου Οχη¬ 
μάτων. Ο πρώτος τεχνικός έλεγχος θα πραγματοποιηθεί 
κατά την αρχική ταξινόμηση του οχήματος. 

2. Σε περίπτωση μη εφοδιασμού με ισχύον δελτίο τεχνι¬ 
κού ελέγχου, εκτός των άλλων προβλεπόμενων κυρώσε¬ 
ων, αφαιρούνταιτα στοιχεία κυκλοφορίας (άδεια και κρα¬ 
τικές πινακίδες), τα οποία επιστρέφονται εφόσον προ¬ 
σκομιστεί ισχύον δελτίο τεχνικού ελέγχου. 

Άρθρο 4 

Κριτήρια προσδιορισμού γεωγραφικών περιοχών 
κυκλοφορίας τουριστικών τραίνων 

Η Κυκλοφορία των οχημάτων τουριστικών τραίνων, γί¬ 


νεται σε ειδικές διαδρομές όπως αυτές προσδιορίζονται 
στην παρ. 2 του άρθρου 30 του Ν. 2636/98, εφόσον συ¬ 
ντρέχουν οι παρακάτω προϋποθέσεις: 

1. Η συνολική οδική διαδρομή δεν υπερβαίνει τα οκτώ 
(8) χιλιόμετρα από και μέχρι την αφετηρία (κυκλική δια¬ 
δρομή). 

2. Η αφετηρία βρίσκεται σε ειδικά προς τούτο καθορι¬ 
σμένο χώρο, από τον οικείο ΟΤΑ. Ο χώρος αυτός απέχει 
τουλάχιστον δέκα πέντε (15) μέτρα από αφετηρία ή στά¬ 
ση αστικής ή υπεραστικής γραμμής ΚΤΕΑ ή από θέση 
στάθμευσης (πιάτσα) Ε.Δ.Χ. αυτοκινήτων ή αμαξιδίων. 

3. Οι στάσεις ξενάγησης καθορίζονται μόνο σε σημεία 
τουριστικού (αρχαιολογικού) ή πολιτιστικού ενδιαφέρο¬ 
ντος, είναι πολύ μικρής χρονικής διάρκειας και όσο χρό¬ 
νο αυτές διαρκούν λαμβάνονται όλα τα αναγκαία μέτρα 
για την ασφάλεια των περιηγητών και της λοιπής κυκλο¬ 
φορίας. 

Άρθρο 5 

Δικαιολογητικά για την έγκριση θέσης σε κυκλοφορία 
τουριστικού τραίνου σε ειδική διαδρομή 

1. Αρμόδιος Φορέας για την έγκριση ειδικής διαδρομής 
και θέσης σε κυκλοφορία σ’ αυτήν, τουριστικού τραίνου, 
όπως αυτή προσδιορίζεται στη παρ. 2 του άρθρου 30 του 
Ν.2636/98 και εξειδικεύεται στο άρθρο 4 της παρούσας 
απόφασης, είναι ο Ελληνικός Οργανισμός Τουρισμού 
(Ε.Ο.Τ.). 

2. Για την παροχή της παραπάνω έγκρισης, που έχει πε¬ 
νταετή ισχύ, υποβάλλονται στον ΕΟΤ τα ακόλουθα δικαι- 
ολογητικά: 

α. Αίτηση του ενδιαφερομένου φορέα ή επιχείρησης 
της παρ. 3 του άρθρου 30 του Ν.2636/98. 

β. Σήμα λειτουργίας τουριστικού γραφείου σε ισχύ (σε 
μορφή επικυρωμένου φωτοαντίγραφου), με εξαίρεση 
τους Οργανισμούς Τοπικής Αυτοδιοίκησης πρώτου και 
δεύτερου βαθμού. 

γ. Χάρτης της περιοχής, όπου θα κυκλοφορήσει το του¬ 
ριστικό τραίνο, σε κλίμακα 1:2000 με περιγραφή της ακρι¬ 
βούς διαδρομής αυτού, της αφετηρίας, των στάσεων ξε¬ 
νάγησης και των χαρακτηριστικών που προσδιορίζουν 
την περιοχή με τουριστικό (αρχαιολογικό) ή πολιτιστικό 
ενδιαφέρον. 

δ. Βεβαίωση του οικείου Δήμου ή Κοινότητας περί της 
βατότητας των οδών κυκλοφορίας του τουριστικού τραί¬ 
νου και του συνολικού μήκους της ειδικής διαδρομής. Ως 
βατότητα της οδού νοείται η εξασφάλιση της δυνατότη¬ 
τας ασφαλούς κυκλοφορίας των τουριστικών τραίνων 
από άποψη επιφάνειας κύλισης, είδους, πάχους και αντο¬ 
χής, γεωμετρικών στοιχείων (ακτίνα καμπυλότητας, κλί¬ 
ση, χώρος ελιγμών κλπ) της οδού σε όλο το μήκος της ει¬ 
δικής διαδρομής. Αν η ειδική διαδρομή κυκλοφορίας του 
τουριστικού τραίνου ανήκει γεωγραφικά σε περισσότε¬ 
ρους του ενός ΟΤΑ, απαιτούνται βεβαιώσεις από κάθε 
ΟΤΑ για το μέρος της ειδικής διαδρομής που εμπίπτει στα 
διοικητικά του όρια. Σε περίπτωση αδυναμίας του οικείου 
Δήμου ή Κοινότητας να χορηγήσει τη παραπάνω βεβαίω¬ 
ση, αυτή δύναται να χορηγείται και από την αρμόδια υπη¬ 
ρεσία της οικείας Νομαρχιακής Αυτοδιοίκησης. 

ε. Βεβαίωση της αρμόδιας υπηρεσίας του Υπουργείου 
Πολιτισμού, όσον αφορά στην ύπαρξη πολιτιστικού εν¬ 
διαφέροντος της διαδρομής (αρχαιολογικοί χώροι, μνη¬ 
μεία, κλπ) και ότι η κυκλοφορία τουριστικού τραίνου στην 

προτεινόμενη ειδική διαδρομή δεν προκαλεί φθορές 
στους αρχαιολογικούς χώρους ή τα μνημεία. 

στ. Παράβολο υπέρ ΕΟΤ δρχ. εκατό χιλιάδες (100.000), 
που κατατίθεται στο Ταμείο του ΕΟΤ ή στο λογαριασμό 
του ΕΟΤ στην Τράπεζα Ελλάδος αριθ. 26180. 

ζ. Παράβολο υπέρ ΤΕΑΠΠΕΡΤ δρχ. πενήντα χιλιάδες 
(50.000), που κατατίθεται σε Τραπεζικό λογαριασμό, ο 
οποίος θα ανακοινώνεται με ευθύνη του ΕΟΤ στους εν¬ 
διαφερομένους. 

3. Ταδικαιολογητικάτηςπαρ. 2 του παρόντος άρθρου, 
επανυποβάλλονται στον ΕΟΤ κάθε πέντε (5) χρόνια, οπό¬ 
τε και δίδεται νέα έγκριση θέσης σε κυκλοφορία τουρι¬ 
στικού τραίνου στην ειδική διαδρομή. 

Άρθρο 6 

Ταξινόμηση τουριστικού τραίνου 

1. Για την θέση σε κυκλοφορία τουριστικού τραίνου, 
που θα κυκλοφορήσει πρώτη φορά, πρέπει να ταξινομη¬ 
θεί από την αρμόδια υπηρεσία Μεταφορών και Επικοινω¬ 
νιών της Νομαρχιακής Αυτοδιοίκησης που έχει έδρα ο δι¬ 
καιούχος, μετά την υποβολή των ακόλουθων δικαιολογη- 
τικών: 

α. Αίτηση, του φυσικού προσώπου ή του νόμιμου εκ¬ 
προσώπου του νομικού προσώπου, της παρ. 3 του άρ¬ 
θρου 30 του Ν.2636/98. 

β. Τα στοιχεία ταυτότητας του φυσικού ή νομικού προ¬ 
σώπου, στο όνομα του οποίου θα ταξινομηθεί το όχημα. 

γ. Απόφαση του ΕΟΤ για την έγκριση θέσης σε κυκλο¬ 
φορία τουριστικού τραίνου επ’ ονόματιτου αιτούντος φυ¬ 
σικού ή νομικού προσώπου, με περιγραφή της ειδικής 
διαδρομής, του συνολικού μήκους αυτής, της αφετηρίας 
και των στάσεων ξενάγησης των περιηγητών. 

δ. Έγκριση τύπου του οχήματος, που έχει εκδοθεί από 
την αρμόδια διεύθυνση του Υπουργείου Μεταφορών και 
Επικοινωνιών. 

ε. Ισχύον δελτίο τεχνικού ελέγχου του οχήματος. 

στ. Αποδεικτικό καταβολής των προβλεπόμενων τελών 
ταξινόμησης. 

ζ. Παράβολο εκατό χιλιάδων (100.000) δραχμών, υπέρ 
του ειδικού λογαριασμού του Ν.Δ. 638/70 του Υπουργεί¬ 
ου Μεταφορών και Επικοινωνιών. 

2. Η άδεια κυκλοφορίας και οι κρατικές πινακίδες, κατά 
την ταξινόμηση του τουριστικού τραίνου, χορηγούνται 
έως της συμπλήρωσης του χρονικού ορίου κυκλοφορίας 
της παρ. 5 του παρόντος άρθρου. Σχετική παρατήρηση 
σημειώνεται στην άδεια κυκλοφορίας. 

3. Για τη χορήγηση νέας άδειας κυκλοφορίας και των 
κρατικών πινακίδων, λόγω μεταβίβασης ή άλλης αιτίας, 
υποβάλλονται εκ νέου τα δικαιολογητικά της παρ. 1 του 
παρόντος άρθρου. 

4. Σε περίπτωση αλλαγής συγκοινωνιακής περιοχής, 
δεν απαιτείται η έκδοση νέας άδειας κυκλοφορίας, εφό¬ 
σον πρόκειται περί του ιδίου προσώπου (φυσικού ή νομι¬ 
κού) που αναγράφεται στην άδεια κυκλοφορίας. Απαιτεί¬ 
ται, μόνο, το δικαιολογητικά της περίπτωσης γ της παρα¬ 
γράφου 1 του παρόντος άρθρου, το οποίο υποχρεωτικά 
θα υπάρχει επί του οχήματος και θα επιδεικνύεται σε κά¬ 
θε έλεγχο. 

5. Τουριστικά τραίνα που έχουν ταξινομηθεί και κυκλο¬ 
φορήσει στην Ελλάδα, δύνανται να επαναταξινομούνται 
από το ίδιο ή άλλο πρόσωπο, μέχρι τη συμπλήρωση είκο¬ 


σι (20) ετών από το έτος κατασκευής τους, του τελευταί¬ 
ου μη συμπεριλαμβανομένου. 

Άρθρο 7 

Κανόνες ασφαλούς κυκλοφορίας Τουριστικών Τραίνων 

1. Η κυκλοφορίατωντουριστικώντραίνων, διέπεται από 
τις διατάξεις του ΚΟΚ. 

2. Ο οδηγός του τουριστικού τραίνου πρέπει να κατέχει 
άδεια οδήγησης κατηγορίας Δ+Ε. 

3. Στο τελευταίο ρυμουλκούμενο όχημα υπάρχει συνο¬ 
δός, ο οποίος ελέγχει αν περατώθηκε η επιβίβαση ή απο¬ 
βίβαση επιβατών, εάν υπάρχουν επιβάτες μεταξύ των 
οχημάτων του συρμού, εάν είναι ασφαλισμένα τα πλαϊνά 
των οχημάτων με τις προβλεπόμενες από τον κατασκευα¬ 
στή ελαστικές αλυσίδες και δίνει σήμα στον οδηγό για την 
εκκίνηση του συρμού. Ο συνοδός συνεννοείται με τον 
οδηγό με οπτικά ή ακουστικά μέσα, ώστε σε περίπτωση 
ανάγκης να ενημερώνεται αμέσως ο οδηγός και να λαμ- 
βάνονται άλατα μέτρα για την ασφαλή μεταφορά των πε¬ 
ριηγητών. 

Άρθρο 8 

Μεταφορά και ξενάγηση περιηγητών 

1. Η μεταφορά με το τουριστικό τραίνο διενεργείται 
έναντι κομίστρου ανά επιβάτη, που αποδεικνύεται με από¬ 
δειξη παροχής υπηρεσιών νομίμως θεωρημένη. Η μετα¬ 
φορά των επιβατών μπορεί να πραγματοποιείται και με 
ολική μίσθωση της συνολικής δυναμικότηταςτου τραίνου 
ή μέρους αυτής, για την εξυπηρέτηση ομάδων επιβατών. 
Στην περίπτωση αυτή εκδίδεται αντίστοιχη απόδειξη πα¬ 
ροχής υπηρεσιών νομίμως θεωρημένη. Η απόδειξη πα¬ 
ροχής υπηρεσιών εκδίδεται μέσω ταμειακής μηχανής. Σε 
κάθε περίπτωση η απόδειξη παροχής υπηρεσιών εκδίδε- 
ται μόνο στην αφετηρία κατά την επιβίβαση και ισχύει για 
ολόκληρη τη διαδρομή του δρομολογίου. 

2. Σε περίπτωση περιγραφής, εξήγησης ή ερμηνείας 
των αξιοθέατων, των αρχαίων ή ιστορικών μνημείων κλπ., 
προς τους επιβαίνοντες, κατά την έννοια του άρθρου 1 
του Ν. 710/77, όπως ισχύει, δια μικροφώνου ή άλλου τρό¬ 
που, αυτή θα διενεργείται από πρόσωπο, που ασκεί νόμι¬ 
μα το επάγγελμα του ξεναγού στην Ελλάδα. 

3. Στις στάσεις ξενάγησης των περιηγητών, όπως προ¬ 
καθορίζονται από τον ΕΟΤ, βάσει της παρ. 2 του άρθρου 
30 του Ν. 2636/98, επιτρέπεται, αποκλειστικά για λόγους 
ξενάγησης, η αποβίβαση καιεπανεπιβίβαση των ίδιων επι¬ 
βατών, απολύτως απαγορευομένηςτης επιβίβασης νέων 
επιβατών. 

Άρθρο 9 

Κυρώσεις 

1. Στους παραβάτες της παρούσας απόφασης, με εξαί¬ 
ρεση τις παραβάσεις της παρ. 3 του άρθρου 8, εκτός των 
προβλεπομένων κυρώσεων από άλλες διατάξεις, επιβάλ¬ 
λονται και οι ακόλουθες: 

α. Επίτόπου αφαίρεση των στοιχείων κυκλοφορίας του 
οχήματος (άδεια κυκλοφορίας και κρατικές πινακίδες) 
για δεκαπέντε (15) ημερολογιακές ημέρες. 

β. Στους υπότροπους (οποτεδήποτε) τα πιο πάνω στοι¬ 
χεία αφαιρούνται, τη δεύτερη φορά για τριάντα (30) ημε¬ 
ρολογιακές ημέρες, την τρίτη φορά για δύο (2) μήνες και 
τηντέταρτη και κάθε φορά μετά απ’ αυτή για έξι (6) μήνες. 

2. Στην περίπτωση παράβασης της διάταξης της παρ. 3 

του άρθρου 8 της παρούσας απόφασης αφαιρούνται, επί 
τόπου, η άδεια κυκλοφορίας και οι κρατικές πινακίδες για 
έξι (6) μήνες. 

3. Σε περίπτωση παράβασης της τουριστικής νομοθε¬ 
σίας επιβάλλονται οι κυρώσεις που προβλέπονται στην 
παρ. 6 του άρθρου 30 του Ν.2636/98. 

Άρθρο 10 

Μεταβατικές διατάξεις 

1. Τουριστικά τραίνα που, μέχρι την έναρξη ισχύος της 
παρούσας απόφασης, έχουν τεθεί νόμιμα σε κυκλοφο¬ 
ρία, εξακολουθούν να κυκλοφορούν στην ειδική διαδρο¬ 
μή για την οποία έλαβαν έγκριση και ταξινομήθηκαν μέχρι 
τη λήξη της ισχύος της σχετικής εγκριτικής απόφασης 
του ΕΟΤ. 

2. Κατά τα λοιπά εφαρμόζονται οι ρυθμίσεις της πα¬ 
ρούσας υπουργικής απόφασης. 


Άρθρο 11 

Καταργούμενες διατάξεις 

Απάτην ισχύ της παρούσας απόφασης καταργούνται οι 
διατάξεις των υπουργικών αποφάσεων 15463/1335/2-6- 
1993 (ΦΕΚ 429 Β), Τ/2042/26-5-1999 (ΦΕΚ 1120 Β) και 
Τ/2545/1-7-1999 (ΦΕΚ 1452 Β). 

Άρθρο 12 
Ισχύς 

Η παρούσα απόφαση ισχύει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2000 

οι ΥΠΟΥΡΓΟΙ 

ΑΝΑΠΤΥΞΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΣΧΡΙΣΤΟΔΟΥΛΑΚΗΣ ΧΡΙΣΤΟΣ ΒΕΡΕΛΗΣ 


ΠΑΡΑΡΤΗΜΑ I 

Υπόδειγμα τεχνικού υπομνήματος για συρμό ειδικής χρήσεως 
(τουριστικό τρένο) 

I. Όχημα έλξεως 

α) Είδος . 

β) Κατασκευαστής . 

γ) Χώρα κατασκευής.Πόλη. 

δ)Τύπος . 

ε) Διακριτικά ψηφία του αριθμού πλαισίου. 

στ) Κατασκευαστής κινητήρα . 

ζ) Τύπος κινητήρα. 

η) Διακριτικά ψηφία αριθμού κινητήρα. 

θ) Κυλινδρισμός κινητήρα. 

ι) Ισχύς κινητήρα. 

ια) Μέγιστη αναπτυσσόμενη ταχύτητα. 

ιβ) Αριθμός καθισμάτων. 

ιγ) Ολικές διαστάσεις: Μήκος.Μπι 

Πλάτος.πιπι 

Ύψος.πιπι 


ιδ) Απόσταση αξόνων. ητπι 

ιε) Μέγιστη επιτρεπόμενη μάζα . Ι <9 

ιστ) Κατανομή μέγιστης επιτρεπόμενης μάζας ανά άξονα . Ι <9 

ιζ) Μάζα οχήματος έτοιμου προς κυκλοφορία με οδηγό . Ι<9 

ιη) Αριθμός διευθυντηρίων και κινητήρων αξόνων. 


ιθ) Περιγραφή συστήματος πέδης και συστήματος πέδης συρομένων και βοηθητικής πέδης. 
Ελάχιστη πίεση λειτουργίας. 


κ) Πέδη στάθμευσης: 

κα) Είδος διάταξης ζεύξης και τύπος αυτής 


κβ) Συνολική μεγίστη επιτρεπόμενη μάζα των ρυμουλκουμένων οχημάτων (ικανότητα έλξεως):. Ι <9 

κγ) Τύπος και αριθμός ελαστικών. 


II. Συρόμενο όχημα 

α) Είδος οχήματος . 

β) Κατασκευαστής . 

γ) Χώρα κατασκευής.Πόλη .. 

δ) Τύπος . 

ε) Διακριτικά ψηφία του αριθμού πλαισίου 


στ) Ολικές διαστάσεις: Μήκος.Μπι 

Πλάτος. γπγπ 

Ύψος.Γηπι 

ζ) Αριθμός καθισμάτων . 

η) Μέγιστη επιτρεπόμενη μάζα. Ι <9 

θ) Κατανομή μέγιστης επιτρεπόμενης μάζας στους άξονες:. 


ι) Μάζα κενού οχήματος. Ι <9 

ια) Αριθμός αξόνων.Είδος αξόνων. 


ιβ) Απόσταση αξόνων. 

ιγ) Τύπος και αριθμός ελαστικών. 

ιδ) Είδος διάταξης ζεύξης και τύποι αυτής 


ιε) Περιγραφή συστήματος πέδης - Πίεση λειτουργίας 


ιστ) Περιγραφή βοηθητικής πέδης και πέδης στάθμευσης 


III. Συρμός 

α) Συγκρότηση συρμού - Τύποι οχημάτων 


β) Συνολικός αριθμός καθισμάτων με οδηγό και συνοδό 


γ) Ολικό μήκος συρμού. πίπί 

δ) Μέγιστη επιτρεπόμενη μάζα συρμού . Ι <9 

ε) Μέγιστη μάζα κενού συρμού. Ι <9 


Ημερομηνία 
Ο Συντάξας Μηχανικός 

Αριθ. ΟΙΚ. Α-36117/2217 (2) 

Τροποποίηση και συμπλήρωση της αριθμ. Β - 
24177/667/1999 (Β' 36) απόφασης του Υπουργού Με¬ 
ταφορών και Επικοινωνιών "πινακίδες αριθμού κυκλο¬ 
φορίας αυτοκινήτων οχημάτων και ρυμουλκουμένων". 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 2 του άρθρου 90 του Κώδικα 
Οδικής Κυκλοφορίας που κυρώθηκε με το Ν. 2696/1999 
(Α' 57). 

2. Το Π.Δ. 1380/1981 (Α'343) "Συμμόρφωση της Ελληνι¬ 
κής Νομοθεσίας μετις διατάξειςτης 70/722/ΕΟΚ οδηγίας 
του Συμβουλίου των Ευρωπαϊκών Κοινοτήτων της 20ης 
Μαρτίου 1980, για την προσέγγιση των νομοθεσιών των 
Κρατών - Μελών, που αφορούν στη θέση και στην τοπο¬ 
θέτηση της πίσω πινακίδας κυκλοφορίας των οχημάτων 
με κινητήρα και των ρυμουλκουμένων τους". 

3. Την αριθμ. 19800/1982 (Β'455) απόφαση του Υπουρ¬ 
γού Συγκοινωνιών "Πινακίδες αριθμών κυκλοφορίας αυ¬ 
τοκινήτων οχημάτων και ρυμουλκουμένων". 

4. Την αριθμ. 26700/1984 (Β' 651) απόφαση του Υπουρ¬ 
γού Συγκοινωνιών "Τροποποίηση και συμπλήρωση της 
19800/1982 απόφασης του Υπουργείου Συγκοινωνιών" 
"περί πινακίδων αριθμού κυκλοφορίας αυτοκινήτων οχη¬ 
μάτων και ρυμουλκουμένων". 

5. Το Π.Δ. 351/1990 (Α' 90) "Προσδιορισμός των διαφό¬ 
ρων κατηγοριών αυτοκινήτων οχημάτων, των υπ’ αυτών 
ρυμουλκουμένων και των μοτοσικλετών, με βάση τον 
αριθμό κυκλοφορίας τους". 

6. Την αριθμ. 59561/317/1988 (Β' 115) απόφαση του 
Υπουργού Μεταφορών και Επικοινωνιών "Τροποποίηση 
και συμπλήρωση της 19800/1982 απόφασης του Υπουρ¬ 
γού Συγκοινωνιών, πινακίδες αριθμού κυκλοφορίας αυ¬ 
τοκινήτων οχημάτων και ρυμουλκουμένων". 

7. Την αριθμ. 30360/2797/1990 (Β' 563) απόφαση του 
Υπουργού Μεταφορών και Επικοινωνιών, "Τροποποίηση 
και συμπλήρωση της 19800/1982 απόφασης του Υπουρ¬ 
γού Συγκοινωνιών, πινακίδες αριθμού κυκλοφορίας αυ¬ 
τοκινήτων οχημάτων και ρυμουλκουμένων". 

8. Την αριθμ. 19357/226/1991 (Β' 432) απόφαση του 
Υπουργού Μεταφορών και Επικοινωνιών "Τροποποίηση 
και συμπλήρωση της 19800/1982 απόφασης του Υπουρ¬ 
γού Συγκοινωνιών, με την οποία καθορίστηκαν οιτεχνικές 
προδιαγραφές των πινακίδων Κρατικών Υπηρεσιών (Κ.Υ.) 
και των πινακίδων εκείνων που χορηγούνται στα αυτοκί¬ 
νητα των Υπηρεσιών που περιλαμβάνονται στην 
2783/1989 (Β' 730) απόφαση του Υπουργού Προεδρίας 
της Κυβέρνησης. 

9. Την αριθμ. Β-23823/515/1997 (Β' 837) απόφαση του 
Υφυπουργού Μεταφορών και Επικοινωνιών "Συμπλήρω¬ 
ση διατάξεων της 19800/1982 (Β' 455) απόφασης του 
Υπουργού Συγκοινωνιών, πινακίδες αριθμού κυκλοφο¬ 
ρίας αυτοκινήτων οχημάτων και ρυμουλκουμένων". 

10. Τις διατάξεις του άρθρου 29Ατου Ν. 1558/1985 (Α' 
137) όπως αυτό προστέθηκε με το άρθρο 27 του Ν. 
2081/1992 (Α' 154) και τη παράγραφο 2α του άρθρου 1 
του Ν. 2469/1997 (Α'38). 


11. Το γεγονός, ότι, δεν προκαλείται δαπάνη σε βάρος 
του Κρατικού Προϋπολογισμού. 

12. Την ανάγκη αντικατάστασης των κρατικών πινακί¬ 
δων : 

α. Των αυτοκινήτων οχημάτων που εισάγονται με μειω¬ 
μένες δασμοφορολογικές επιβαρύνσεις ή και ατελώς και 
φέρουν πινακίδες ερυθρού χρώματος, επειδή η αντικατά¬ 
σταση αυτών, θα διευκολύνει τον έλεγχο που γίνεται από 
τις αρμόδιες τελωνειακός και αστυνομικές αρχές, δεδο¬ 
μένου ότι, θα φέρουν πλέον ειδικές χαρακτηριστικές πι¬ 
νακίδες (ερυθρού χρώματος) τα αυτοκίνητα εκείνα στα 
οποία πράγματι υπάρχουν περιορισμοί ως προς τη μετα¬ 
βίβαση και χρήση αυτών. 

β. Των αυτοκινήτων οχημάτων και μοτοσικλετών , που 
φέρουν κρατικές πινακίδες με συνδυασμό δύο (2) γραμ¬ 
μάτων , επειδή δημιουργούνται προβλήματα στην κατα¬ 
σκευή αυτών, λόγω έλλειψης μηχανημάτων, αφού από το 
1982 χορηγούνται κρατικές πινακίδες με συνδυασμό 
τριών (3) γραμμάτων, αποφασίζουμε: 

1. Επιτρέπουμε την αντικατάσταση : 

α. Των κρατικών πινακίδων των αυτοκινήτων οχημάτων 
και μοτοσικλετών, που φέρουν κρατικές πινακίδες με συν¬ 
δυασμό δύο (2) γραμμάτων, με κοινές κρατικές πινακίδες 
με συνδυασμό τριών (3) γραμμάτων , λόγω απώλειας, 
κλοπής, φθοράς ή καταστροφής. 

β. Των ειδικών χαρακτηριστικών πινακίδων, ερυθρού 
χρώματος, που φέρουν τα αυτοκίνητα οχήματα που εισά- 
γονται με μειωμένες δασμοφορολογικές επιβαρύνσεις ή 
και ατελώς, με κοινές κρατικές πινακίδες λόγω λήξης του 
χρονικού περιορισμού μεταβίβασης ή καταβολής των 
αναλογούντων δασμών και φόρων. 

2. Εάν δηλωθεί απώλεια, κλοπή, φθορά ή καταστροφή 
των ειδικών χαρακτηριστικών πινακίδων, ερυθρού χρώ¬ 
ματος, της περίπτωσης β της παραγράφου 21 της πα¬ 
ρούσας, πριν τη λήξη του χρονικού περιορισμού μεταβί¬ 
βασης ή πριν την καταβολή των αναλογούντων δασμών 
και φόρων, επαναχορηγείται ο ίδιος αριθμός κυκλοφο- 
ρίας. 

3. Σε περίπτωση νέας αντικατάστασης, λόγω απώλειας, 
κλοπής, φθοράς ή καταστροφής των χορηγηθεισών κρα¬ 
τικών πινακίδων της παραγράφου 1, εφαρμόζονται ανα- 
λόγως οι διατάξεις της υπ'αριθ. Β-24177/667/1999 (Β' 36) 
απόφασης του Υπουργού Μεταφορών και Επικοινωνιών. 

4. Αυτοκίνητα δημόσιας χρήσης, κάθε κατηγορίας, που 
τίθενται σε κυκλοφορία, σε αντικατάσταση άλλων ομοί- 
ων, αποχαρακτηρισθέντων , στο νέο τιθέμενο σε κυκλο¬ 
φορία, αυτοκίνητο όχημα, θα χορηγούνται οι κρατικές πι¬ 
νακίδες που έφερε το αποχαρακτηρισθέν αυτοκίνητο 
όχημα. 

Κατά τα λοιπά εξακολουθεί να ισχύει η υπ'αριθμ. Β- 
24177/667/1999 (Β'36) απόφασής μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2000 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θί. 0 Γ 
β-ΓΠ3ίΙ: ννθβΓΤΙ33ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































